Datasets:

Suyogyart

/

newa-corpus

like 0

येँ नेपालभाषा टाइम्स – प्रेस काउन्सिल नेपालं पे्रस संग्रहालय चायेकीगु जूगु दु

काउन्सिलं प्रेस संग्रहालयया निंतिं हलंज्वलं उपलब्ध याकेत सकसितं आह्वान याःगु दु

सूचना व संचारया इतिहासयात जीवन्त याना तयेगु निंतिं अध्ययन व अनुसन्धानय् ग्वाहालि यायेगु ल्याखं काउन्सिलं प्रेस संग्रहालय स्थापन यायेगु प्रक्रिया न्ह्याकूगु खः

काउन्सिलया अध्यक्ष गोपाल बुढाथोकीं सूचना व संचारया इतिहासयात जीवन्त यानाः अध्ययन अनुसन्धानय् ग्वाहालि यायेगु उद्देश्यं प्रेस संग्रहालय स्थापना यायेगु प्रक्रिया न्ह्याकागु जानकारी बियादीगु दु

काउन्सिलपाखें छगू सुचं जारी यासें संग्रहालयया निंतिं संचारलिसे सम्बन्धित हलंज्वलं उपलब्ध याकेत सकसितं आह्वान या:गु खः

सुचं जारी जुइवं संग्रहालयया निंतिं हलंज्वलं मालेगु ज्या नं न्ह्याःगु काउन्सिलं जानकारी बिउगु दु

संग्रहालय स्थापनाया मू उद्देश्य हे सूचना व संचारया इतिहासयात जीवन्त यायेगु व थुगु ख्यःया अध्ययन अनुसन्धान याइपिंत ग्वाहालि यायेगु काउन्सिलं स्पष्ट याःगु दु

संग्रहालयया संचार ख्यःलिसे सम्बन्धित ऐतिहासिक हलंज्वलं निःशुल्क रुपं प्राप्त यायेत पहल यायेगु व निःशुल्क प्राप्त जुइ मफुगु सन्र्भय् सःशुल्क न्यानाः संग्रह यायेगु काउन्सिलं न्ह्यथंगु दु

संचारलिसे सम्बन्धित पुलांगु उपकरणत रेडियो टेलिभिजन टेलिफोन क्यामरा आकाशवाणी टाइपराइटर पेजर पे्रस व पे्रसलिसे सम्बन्धित सफू किपा चित्रत संग्रह यायेगु काउन्सिलं धाःगु दु

यल नेपालभाषा टाइम्स – नेपाल संवत् ११४१ न्हूदँ नेवाः कलाकारतसें छगू बिस्कं कथंया ज्याझ्वः यानाः न्यायेकीगु जूगु दु

न्हूदँ ११४१ या लसताय् सकलें नेवाः कलाकारतय्सं नेपाल संवत्या प्रवर्तक नापं राष्ट्रिय विभूति शंखधर साख्वाया किपा दुगु ध्वाँय् सकल नेवाः कलाकारपिंसं थःथःगु छेँय् ब्वयाः न्हूदँया लसता हनीगु जूगु दु

थुकथं हे सकलें नेवाः कलाकारत मुनाः ऐतिहासिक रुपं छगू नेवाः भ्वय् न्यायेकाः न्हूदँ हनेत्यंगु दु

विश्वय् महामारीया रुपय् न्यना वनाच्वंगु कोभिड-१९ या उच्च संक्रमण व जोखिमयात ध्यानय् तयाः स्वास्थ्य सुरक्षा मापदण्डयात हाचां मगासे व्यवस्थित रुपं न्हूदँ हनेगु निंतिं नेवाः कलाकारतय् दथुइ छगू सहलह मुँज्या जूगु खः

सहलह मुँज्याय् क्वःछिउगु निर्णय कथं वइगु ने.सं. ११४० कौलागा द्वादशि कात्तिक २७ गते विहीवाः वाब्मय शताब्दीपुरुष डा. सत्यमोहन जोशीया छेँय् शंखधरया ध्वाँये ब्वयेकाः ज्याझ्वः शुरु याइगु जूगु दु

अथे हे ने.सं. ११४० कौलागा त्रयोदशि क्वःपुजा कात्तिक २८ गते शुक्रवाःकुन्हु सकल कलाकार मुनाः न्हूदँया भिंतुना कालबिल यायेकथं यलया शंखम्वलय् च्वंगु दरवार ब्यांक्वेटय् नेवाः भ्वय् यायेगु क्वःछिउगु दु

येँ – थौं मार्च महिनाया अन्तिम शनिवाः

दँय्दसं थ्व न्हियात विश्वन्यंकं च्वंपिं नेवाःतय्सं नेवाः जातिलिसे स्वाःगु छुं कि छुं ज्या यानाः हलिं नेवाः न्हि अर्थात विश्व नेवाः दिवस न्यायेकेगु घोषणा यानातःगु खः

थौंया विश्व नेवाः दिवस धाःसा विश्वन्यंकं महामारी जुयाः न्यना वनाच्वंगु कोभिड-१९ ल्वय्या कारणं प्रभावित जूगु दु

विश्वया आपालं देशय् लकडाउन जुयाच्वंगु कारणं अज्याःगु छुं नं ज्याझ्वः याये फइगु अवस्था मन्त

हलिं नेवाः न्हि न्यायेकेगु लागिं विश्वया थीथी थासय् च्वंपिं नेवाःतय्सं ग्वसाः ग्वयातःगु ज्याझ्वःत लकडाउनया कारणं स्थगित जूगु दु

थ्वहे झ्वलय् हलिं नेवाः दबूया नायः भाजु सिजन श्रेष्ठं छगू भिडियो सन्देश जारी यासें कोरोना भाइरस कोभिड-१९ या कारणं सकलें मनूत छेँय् छेँय् च्वनाच्वंगु जुयाः थ्व दिवसयात तःजिक हने मफुसां सकलें थ्व ल्वय्पाखें बचे जुयाः च्वने फयेमा धकाः भिंतुना बियादीगु दु

ने. सं. ११४० चौलाथ्व ४ वि. सं २०७६ चैत १५ शनिवाः येँ – विश्व सम्पदाया धलखय् लाःगु हनुमानध्वाखा लाय्कूनिसें स्वयम्भू तक पदयात्रा जुइगु जूगु दु

अन्तर्राष्ट्रिय विश्व सम्पदा दिवसया सन्दर्भय् लाकाः उगु सम्पदा पदयात्रा यायेत्यंगु दु

सम्पदा पदयात्राया मू ज्याझ्वः बैशाख ८ गते जुइगु खःसां व स्वयां छवाः न्ह्यः बैशाख २ गतेनिसें हे छवाःयंकं थीथी ज्याझ्वः यानाः विश्व सम्पदा दिवस हनेगु थन जूगु पत्रकार सम्मेलनय् जानकारी बिउगु दु

येँ- अमेरिकाय् नं न्हापांखुसी बसुन्धरा व्रत साधना याइगु जूगु दु

अमेरिका–नेपाल परम्परागत बौद्ध धर्म संघया ग्वसालय् थौं व कन्हय् निन्हुयंकं थ्व व्रत साधना यायेत्यंगु खः

मेरिल्याण्डस्थित नेपाल शिक्षा तथा सांस्कृतिक केन्द्र वेल्सभिलया लाछिइ थ्व बसुन्धरा व्रत जुइ

तिथि कथं दकलय् बांलाःगु न्हिया रुपय् थौं व कन्हय् जुइगु थ्व बसुन्धरा धलं दनेज्या लुम्बिनी विविया पुलांम्ह उपकुलपति प्रा.डा. नरेशमान वज्राचार्यया निर्देशनय् प्रमुख उपाध्याय समन्त वज्राचार्य व सहायक आचार्य यज्ञमान शाक्यपिं गुरुजुया रुपय् यायेत्यंगु खः

ज्याझ्वःया मू प्रायोजक एनईसीसी नेपाः पासा पुचः अमेरिकाय् व नेवाः अर्गनाइजेशन अफ अमेरिका खः

स्वनिगलय् तसकं लोकंह्वाःगु थ्व बसुन्धरा धलं दन धाःसा भौतिक जक मखु आध्यात्मिक सुख नं प्राप्त जुइ धइगु जनविश्वास दु

येँ नेपालभाषा टाइम्स÷ नेपालभाषायात ल्यंकेगु खःसा मचांनिसें स्कुलय् नेपालभाषां ब्वंकेमाः धकाः अभियान न्ह्याका वयाच्वनादीम्ह भाषासेवी लिसें उद्योगपति लक्ष्मीदास मानन्धरयात हेमराज सिरपाः लःल्हाःगु दु

लोकसाहित्य परिषद्ं निदँय् छक्वः बिया वयाच्वंगु संस्कृतिविद् भाषासेवी लिपि विशेषज्ञ पं. हेमराज शाक्यया नामं नीस्वनातःगु प्रतिष्ठित सिरपाः मातृभाषा शिक्षायात क्वातुक न्ह्यःने न्ह्याकेगु ज्याय् बिया वयाच्वंगु योगदानयात च्वछासें भाषासेवी मानन्धरयात लःल्हाःगु खः

९२ दँया भाजु मानन्धर तुति त्वःधुयाः छेँय् हे आराम यानाच्वनादीगुलिं वय्कःया छेँय् हे जूगु बःचाधंगु समारोहय् मूपाहां शताब्दीपुरुष सत्यमोहन जोशीं दोसल्लां न्ययेकाः लोकसाहित्य परिषद्या नायः प्रा. प्रेमशान्ति तुलाधरं हनापौ लःल्हानाः व सिरपाःया दाता पं. हेमराज शाक्यका काय सुरेन्द्र शाक्यं दां सिरपाः लःल्हानाः वय्कःयात सम्मान यानादीगु खः

थ्व सिरपाः छगू लख तकाया खः

ज्याझ्वलय् न्ववानादिसें भाजु मानन्धरं मांभासं आखः ब्वंकेमाः धयागु झीगु अभियान व आन्दोलन अझं मदिउनि धयादिल

येँ नेपालभाषा टाइम्स – येँ महानगरपालिकां नेपालभाषा विषययात स्थानीय पाठ्यक्रम दयेकाः ब्वंकेगु धकाः याःगु नीतिगत निर्णययात कयाः नेपालभाषा मिसाः खलकं लसता प्वंकुसे येँ महानगरपालिकायात सुभाय् देछाःगु दु

खलःया नायः मंगला कारंजितं छगू विज्ञप्ती जारी यासें येँ महानगरपालिकां महानगरया ब्वनेकुथिइ नेपालभाषा विषययात स्थानीय पाठ्यक्रम दयेकेगु धकाः याःगु नीतिगत निर्णयप्रति लसता प्कूगु खः

लिसें आः दयेकीगु स्थानीय पाठ्यक्रमय् नेपालभाषा लिपि कला संस्कृति रहनसहन सम्पदादिलसें नैतिक शिक्षायात नं कःघायेमाःगु खलकं जारी याःगु विज्ञप्तीइ धयातःगु दु

खलकं थुकथंया निर्णय याःगुलिं येँ मनपा प्रमुख विद्यासुन्दर शाक्य उपप्रमुख हरिप्रभा खड्गी श्रेष्ठ व सकल वडाअध्यक्ष व वडासदस्यपिंप्रति नं आभार प्वंकूगु दु

लुमंकेबहजू येँ मनपाया नकतिनि च्वंगु नगर परिषदं नेपालभाषा विषय ब्वंकेगु नीतिगत निर्णय याःगु खः

येँ – नेवाः गुथि ग्रिनहिल सिटीं वरिष्ठ संस्कृतिविद्लिसें वाङ्मय शताब्दीपुरुष सत्यमोहन जोशीया हनेज्या याःगु दु

शताब्दीपुरुष जोशीया १०० क्वःगु शताब्दी बुन्हिया लसताय् संस्थाया अध्यक्ष पुरण जोशीं वय्कःयात दोसल्लां न्ययेकाः हनापौलिसें संस्थाया लोगो अंकित लुमन्ति चिं लःल्हासें सम्मान यानादीगु खः

गुथिया अध्यक्ष जोशीया सभापतित्वय् जूगु ज्याझ्वलय् नेवाः देय् दबूया नायः नरेश ताम्राकार वरिष्ठ सिने कलाकार शिव श्रेष्ठं लगायतं नुगःखँ प्वंकादीगु खः

वरिष्ठ कलाकार प्रकाश अधिकारी प्रा. राजेश्वर श्रेष्ठ लगायतया उपस्थिति दुगु ज्याझ्वलय् सानु तामाकारं जादू व राजेश वादें हुलाप्याखं न्ह्यब्वयादीगु खः

अथे हे उगु हे ज्याझ्वलय् गुथिया लोगो अनावरण यासें दुजःपिंत मूपाहां जोशीं लःल्हानादीगु खः

येँ -सरकारं निला लिपा निषेधाज्ञा छुं भचा छ्वासुकेगु निर्णय याःगु दु

नापं थ्व इलय् नसाज्वलंया पसः नं चायेके दइगु निर्णय याःगु दु

तर ताः ई तक पसः बन्द जूगुलिं स्टकय् लानाच्वंगु आपालं सामान आः डेट स्पाएर जुइगु सम्भावना दुगु व अज्याःगु सामान आः बजारय् पिहां वये फइगु जूगुलिं उपभोक्तात सतर्क जुइमाःगु खँ धाःगु दु

सामान्यतया व्यवसायीतय्सं सामान आयात याइबलय् म्होतिं नं ६० प्रतिशत म्याद बाँकी दनिगु सामान जक आयात याये दइ धइगु कानुनी व्यवस्था दु

तर भारतं नेपाः तक सामान हयेबलय् थीथी कथंया प्रक्रिया पूवंकेबलय् लँय् हे अप्वः ई फुइधुंकी

उकिं ६० प्रतिशत म्याद बाँकी दनिगु सामान हयेत थाकुगु खँ व्यवसायीतय्सं धाःगु दु

उमिगु धापू कथं भारतीय सामान नेपालय् हयेत म्होति नं निला माः

बजारय् थ्यनीबलय् तक स्वला बीधुंकी

उगु सामान भारतय् हे लछि तयेधुंकाः तिनि नेपाः छ्वयेगु प्रक्रिया शुरु जुइ

उकिं भारतया सामान नेपाःया बजारय् थ्यनीबलय् तक उकिया म्याद प्यला फुइधुंकीगु खँ व्यवसायीतय्सं धाःगु दु

आः लकडाउनं यानाः ताः ई तक पसः बन्द जूगु कारणं व्यवसायीतय् पसः व गोदामय् लानाच्वंगु आपालं सामानया म्याद गुज्रे जुइधुंकीगु सम्भावना यक्व दु

अज्याःगु सामान आः व्यवसायीतय्सं नष्ट याइ लाकि हानं बजारय् हइ धइगु चिउताः ब्वलनाच्वंगु खँ धाःगु दु

थगुने नं स्वला तक लकडाउन जुयाः हानं पसः चायेकूबलय् आपालं डेट स्पाएर सामान बजारय् पिहां वःगु खः

उकी मध्ये गुलिखे कम्पनीतय्सं पुलांगु सामानय् न्हूगु मिति तयाः समेत पित बीगु ज्या नं याःगु खः

पुलांगु खँयात ध्यानय् तयाः सरकारया वाणिज्य तथा उपभोक्ता संरक्षण विभागं थुगुसी अनुगमन यायेगु तयारी शुरु याःगु दु

थगुने पुलांगु सामानय् न्हूगु मिति तयाः मिउपिं व्यवसायीतय्सं विभागं स्वंगू स्वंगू लाख तका जरिवान याःगु खः

विभागं म्याद फुइधुंकूगु सामान अलग्ग हे ति धकाः सुचं समेत बीधुंकूगु दु

तर सरकारं अनुगमन याइगु खःसां थुकी उपभोक्तात हे सतर्क जुइमाःगु खँ धाःगु दु

म्याड्रिड एजेन्सी – रियल म्याड्रिडं स्पेनी ला लिगाय् आइतवा: बहनि आइबरयात अपुक ३-१ बुकल

थ्व कासा त्यायेवं रियलं न्हापांगु थासय् लानाच्वंगु बार्सिलोनानापया दूरी हाकनं निगूगु ल्याखय् ह:गु दु

रियलया थ्व प्रभाविशाली जितय् टोनी क्रुसं न्हापांगु गोल या:गु ख:

अनलिं सर्जियो रामोस व मार्सेलों गोल या:गु ख:

आइबरपाखें पेड्रो बिगासं छगू गोल यात

आइतवा:या हे मेगु निगू कासाय् एथलेटिको बिलबाओ व एटलेटिको म्याड्रिड रियल सोसिडाड व ओसासुनां समान १–१ या बराबरी म्हितूगु ख:

ख्वप – नेपाल संवत ११४० न्हूदँया लसताय् ख्वपय् थीथी संघसंस्थातय्सं थीथी कथंया ज्याझ्वः यायेत्यंगु दु

वइगु कछलाथ्व पारु कार्तिक १२ गते मंगलवाःकुन्हु सुथय् नेपालभाषा साहित्य तःमुँज्यापाखें दँय्दसं थें थुगुसी नं न्हूदँया लसताय् सुजद्यःमरः त्वालं छगू भिंतुना सांस्कृतिक ¥याली पिथनाः नगर परिक्रमा याइगु जूगु दु

उगु ¥याली ख्वप देय् चाःहिलेधुंकाः मास्टर जगतसुन्दर मल्लया प्रतिमास्थल खौमाय् थ्यंकाः माल्यार्पण यासें सभाय् हिली

ज्याझ्वलय् ख्वप नगरपालिकाया प्रमुख सुनिल प्रजापति नापं थीथी व्यक्तिं न्हूदँ व थीथी समसामयिक विषयय् न्ववानादीगु ज्याझ्वः दु

अथेहे विविध भाषा साहित्य समाजया ग्वसालय् उकुन्हु हे सुथय् ७ बजे बोडेया ख्वपलाँ त्वालं छगू भिंतुना सांस्कृतिक ¥याली पिदनीगु जूगु दु

उगु ¥याली बाहाखा बजाः चपाच्व बालकुमारी जुयाः हाकनं उगु सांस्कृतिक ¥याली विविध भाषा सम्मेलनस्थल तुलंननिइ थ्यंकाः सभाय् हिली

वयां लिपा न्हिनसिया ११ बजेनिसें नीछक्वःगु विविध भाषा साहित्य सम्मेलन ज्याझ्वः जुइ

सम्मेलनय् मूपाहांकथं नेमकिपाया अध्यक्ष नारायणमान बिजुक्छेँ रोहितयात ब्वनातःगु दु

कछलाथ्व पारुकुन्हु हे राष्ट्रिय विभूति शंखधर साख्वाः प्रतिष्ठानया ग्वसालय् सुथय् ८ बजे शंखधर चोकय् शंखधरया झ्वाताय् मल्र्यापण यायेगु ज्याझ्वः तयातःगु दु

उगु ज्याझ्वलय् मूपाहां प्रधानमन्त्री केपी शर्मा ओलीं राष्ट्रिय विभूति शंखधर साख्वाःया झ्वाताँय् माल्यार्पण याइगु ज्याझ्वः तयातःगु दु

येँ – नेपालय् कोरोना संक्रमितत हाकनं न्हियान्हिथं अप्वया वःगु दु

थुकिया लिसें स्वनिगलय् नं संक्रमण अप्वया वंगु दु

स्वास्थ्य मन्त्रालयं म्हिगः बिउगु जानकारी कथं नेपालय् ३११ म्हेसिके संक्रमण खनेदुगु खः थुकी मध्ये ५३ म्ह स्वनिगःयापिं लाःगु दु

स्वनिगलय् संक्रमित खनेदुपिं मध्ये ४८ म्ह येँया प्यम्ह यलया व छम्ह ख्वपया खः

थुकिया लिसें नेपालय् संक्रमिततय् ल्याः नं १९ हजार ६३ म्ह थ्यंगु दु

येँय् संक्रमितत मध्ये प्रहरी हेडक्वार्टरय् ज्या यानाच्वंपिं २३ म्ह प्रहरी लाःगु दु

आइतवाः प्यम्ह प्रहरीयात संक्रमण खनेदयेवं उपिं लिसे सम्पर्क दुपिं मेपिंत यानास्वःगु परीक्षणय् २३ म्हेसिके संक्रमण खनेदुगु खः

लकडाउन चायेके न्ह्यव तक देन्यंकं कोरोना संक्रमिततय् ल्याः म्हो जुयावंगु खनेदुगु खःसा लकडाउन चायेके धुंकाः हाकनं बुलुहुं संक्रमितत अप्वया वःगु खनेदुगु खः

एजेन्सी÷ भारतीय कांग्रेसया नेता राहुल गान्धी ट्विटरं थःगु एकाउन्ट ब्लक याःगुलिं आक्रोशित जूगु दु

नेता गान्धीं ट्विटरयात एकाउन्ट ब्लक यानाः भारतया राजनीतिक प्रक्रियाय् हस्तक्षेप याःगु द्वपं बिउगु दु

नेता गान्धीं युट्युबं भिडियो मार्फत थथे धाःगु खः

गान्धीं भिडियोय् धाःगु दु छगू कम्पनीं थःपिनिगु व्यापारमार्फत भारतया राजनीतियात परिभाषित यानाच्वंगु दु छम्ह राजनेताया हैसियतं थ्व जित ययाच्वंगु मदु

जिगु ट्विटर एकाउन्ट बन्द यानाः उमिसं झीगु राजनीतिक प्रक्रियाय् हस्तक्षेप याःगु दु

थ्व लोकतन्त्रविरुद्ध हमला खः

नेता राहुल गन्धीं धाःगु दु थ्व राहुल गान्धीयात जूगु हमला मखु थ्व ट्विटरय् जिलिसें स्वानाच्वंपि जिगु थ्यंमथ्यं निगू करोड फलोअर्सया बिचाः सिइकेगु अधिकारया हनन खः

जिमित संसदय् नवाकेमबिउ ट्विटर छगू आशाया किरण धकाः च्वनागु तर आः ट्विटर नं निष्पक्ष मञ्च मखुत पक्षपाती जुल सरकारया खँ जक न्यन

ट्विटरं वंगु शनिवाः नेता गान्धीं दिल्लीइ बलात्कार जूम्ह गुदँ दुम्ह मिसामचाया छेँजःपिनिगु किपा सेयर यायेवं एकाउन्ट ब्लक याःगु खः

ट्विटरं कम्पनीया नियम हाचां गाःगुलिं एकाउन्ट ब्लक यानागु धाःगु दु

नेता गान्धीलिसें मेपिं न्याम्ह कांग्रेसया नेतातय्गु एकाउन्ट ट्विटरं ब्लक याःगु खः

राजनीतिज्ञ धइम्ह अज्याःम्ह व्यक्ति खः सुनां छाल हइ अले छितः बिचाः यायेत बाध्य याइकि आः जहाजयात बचे याये फुम्ह व हे छम्ह व्यक्ति जक दु

– आइभ्रिन बल नेपाःया प्रायः राजनीतिज्ञतय्सं देशय् तःधंगु उथलपुथल हयेगु ज्या यानाच्वंगु दु